NetKids - Leer speel-speel aanlyn.
'n Aanlyn leerstasie vir kleuters 3 tot 6 jaar
Welkom by NetKids
Hier leer en ontwikkel kinders met die leiding van ervare, passievolle kundiges.
Ons geïntegreerde program dek al die noemenswaardige ontwikkelings-areas,
om mylpale op 'n prettige manier te behaal en ouers se lading heelwat ligter te maak.
Met die goolballe wat 2020 na ons kant toe geslinger het, sit ouers tans met 'n byna onmoontlike situasie. Ons is besorgd oor ons kinders se stimulasie en groei. Ter selfde tyd het ons sóveel balle in die lug dat ons deurlopend voel ons haal nie die paal nie.
Kry by NetKids die hulp, bystand en die gemoedsrus wat jy benodig.
Voordele van ons aanlyngedrewe leerstasie:
Speelgebasseerde aanlyn onderrig in Afrikaans, met 'n Christelike grondslag
Sessies word lewendig uitgesaai en is interaktief
Opnames is beskikbaar vir kinders wat lesse mis
Fokus op holistiese ontwikkeling (fisies, kognitief, emosioneel en sosiaal)
Verlig druk op ouers om leerprogramme self te skep en te implementeer
Koste-effektief teen slegs R300 per maand per kind
Kinders leer in die gerief en veiligheid van hul eie huise
Vyf unieke, stimulerende programme op een platform
Die NetKids-program vind aanlyn plaas in die vorm van daaglikse interaktiewe sessies van sowat 30 minute elk. Die kinders skakel in op die ouderdomsverwante leerstasie d.m.v 'n wagwoord.
Ons program is saamgestel om gebalanseerde, ouderdomsverwante ontwikkeling aan te moedig. Die sessies fokus deurentyd op een, of 'n kombinasie, van die volgende leerareas:
Fyn en groot motoriese ontwikkeling
wat ons dryf
NetKids Se Doelwitte:
• Bemagtig ouers op 'n maklike, bekostigbare wyse, sodat hulle kinders deurlopend aan ouderdomsverwante stimulasie bloot gestel word.
• Bied, veral onder omstandighede, aan ouers gemoedsrus en meer tyd vir ander take.
• Bied aan kinders prettige, interaktiewe, kreatiewe leergeleenthede waarna hulle elke dag kan uitsien.
• Maak 'n merkwaardige bydrae tot kinders se opvoeding in 'n kritiese tydperk van hulle lewens.
• Verseker sover moontlik dat kinders ouderdomsverwante mylpale bereik, en voorberei word vir watter akademiese paadjie ookal vir die kind voorlê.
Platform & Veiligheidsmaatreëls
NetKids maak gebruik van 'n wêreldklas platform, met elke moontlike veiligheidsmaatreël in plek. Die aanlynklasse is geslote vir buitestaanders, en toeganklik deur middel van 'n skakel en 'n wagwoord wat daagliks aan ouers deurgegee word. Jou kind/ers se aanlynveiligheid is vir ons 'n onvoorwaardelike prioriteit.
Wat as ek meer as een kind wil inskryf?
Elke ouderdomsgroep se sessie word in 'n unieke tydgleuf aangebied. Indien jy dus twee kinders van dieselfde ouderdom het, sal hulle dieselfde aanlyn les kyk, en betaal jy dus net vir een. Indien jy 'n kind van 3 jaar, en 'n kind van 5 jaar het, sal jy moet inteken vir elke ouderdomsgroep se verwante tydgleuf, en betaal jy vir twee subskripsies.
Wat is die kostes aan NetKids verbonde?
Daar is tans drie opsies:
Opsie 1: Teken vir slegs een maand in. Kostes beloop R350, en sluit 'n R50 adminfooi in.
Opsie 2: Teken vir die res van 2020, en betaal per maand d.m.v. 'n aftrekorder. Kostes beloop R300 per maand, en 'n addisionele R50 adminfooi vir die eerste maand. Kanselleer enige tyd met een maand kennis.
Opsie 3: Kleuterskole en dagsorgsentrums teken in teen R1200 per maand, per klaskamer. 'n Addisionele R50 adminfooi word vir die eerste maand gehef. Kanselleer enige tyd met een maand kennis.
Wat is die tydgleuwe vir elke ouderdomsgroep?
Die aanlyn sessies vir elke ouderdomsgroep vind elke weeksdag (Maandag tot Vrydag) op die volgende tye plaas:
• 3-4 Jariges: 10:00 tot 10:30
• 5-6 Jariges: 11:00 tot 11:30
• Gesamentlike herhaling vir alle ouderdomme: 15:00 tot 15:30
Wat as my kind nie die aanlynsessie in die gegewe tydgleuf kan bywoon nie?
Ons doen 15:00 tot 15:30 elke dag 'n gesamentlike herhaling van die oggend se sessies. Ons verskaf ook met liefde op aanvraag vir jou 'n skakel na die sessie se opname, en jou kind kan dit op 'n gerieflike tyd besigtig.
Hoe skryf ek my kind in vir die program?
Gaan na die TEKEN IN-bladsy, en volg die instruksies.
Hoe weet ek watter toebehore my kind vir elke sessie nodig gaan hê?
Ouers en/of fasiliteerders ontvang elke Vrydag die lesplan vir die komende week. Daarmee saam sal die bykomstighede (bv. gom, skêrtjie, kryte, ens.) vir elke sessie genoem word.
Hier deel ons gereeld nuus oor kinderontwikkeling, professionele raad, en interessante aktiwiteite wat ouers en kinders saam kan doen.